โฮมโปรฯแรงติดโผกลุ่มหุ้น 50
ตลาดหลักทรัพย์ เผยรายชื่อหลักทรัพย์ในการคำนวณ SET50 ชุดใหม่ โฮมโปรติดโผมีการชื้อขายคึกคัก
15 มิ.ย. 2553

ตลาดหลักทรัพย์ เผยรายชื่อหลักทรัพย์ในการคำนวณ SET50 ชุดใหม่ โฮมโปรติดโผมีการชื้อขายคึกคัก
ตลาดหลักทรัพยฺ์แห่งประเทศไทย เปิดรายชื่อหลักทรัพย์ในการคำนวณ SET50 ชุดใหม่ สำหรับการซื้อขายในช่วง 6 เดือนหลังของปี 2553 ว่ามีใหม่  5 หลักทรัพย์ ได้แก่บริษัท กรุงเทพประกันชีวิต (BLA), บริษัทโฮม โปรดักส์ เซ็นเตอร์ (HMPRO), บริษัท อินโดรามา เวนเจอร์ส (IVL), บริษัททิสโก้ไฟแนนเชียลกรุ๊ป (TISCO) และ บริษัท ทีพีไอ โพลีน(TPIPL) 
ทั้งนี้หุ้นHMPRO มีการซื้อขายคึกคัก ท่ามกลาง ราคาหุ้นปรับตัวขึ้นอย่างโดดเด่น แถว 7  บาท  บวกขึ้นมา0.45บาทหรือ 6.87% เนื่องจากการติดกลุ่มเข้ามาในการคำนวณ SET 50  เหนือความคาดหมาย ขณะที่ 4 บริษัทที่เหลือ ราคาอ่อนตัวลงหลังข่าวดีออกมาตามคาดการณ์ก่อนหน้านี้ 
นางเกศรา มัญชุศรี ผู้ช่วยผู้จัดการ กลุ่มงานการตลาด ตลาดหลักทรัพย์แห่งประเทศไทย(ตลท.) เปิดเผยว่า  หุ้นใหม่ที่เข้ามาในการคำนวณ  SET100 มี 9 หลักทรัพย์ใหม่ ได้แก่ บริษัท  กรุงเทพประกันชีวิต บริษัท โรงแรมเซ็นทรัลพลาซา (CENTEL) , บริษัท จีเอฟพีที (GFPT), บริษัท กันยงอีเลคทริก (KYE), บริษัท สามารถเทลคอม(SAMTEL), บริษัท สมบูรณ์ แอ๊ดวานซ์ เทคโนโลยี (SAT), บริษัท ศรีตรังแอโกรอินดัสทรี (STA), บริษัท ทิปโก้แอสฟัลท์ (TASCO),บริษัท วนชัย กรุ๊ป (VNG)
สำหรับหุ้นที่ผ่านเกณฑ์การคัดเลือก 50 ลำดับแรกจะใช้ในการคำนวณดัชนี SET50 ขณะที่หลักทรัพย์ 100 ลำดับแรกจะใช้ในการคำนวณดัชนี SET100 นั้นจะได้รับความสนใจจากนักลงทุนมากขึ้น โดยเฉพาะนักลงทุนสถาบันทั้งในและต่างประเทศ ถ้าหากยังไม่มีหุ้นเหล่านี้อยู่ในพอร์ตก็จะต้องซื้อเข้ามา เพื่อให้ผลตอบแทนของพอร์ตออกมาใกล้เคียงหรือชนะตลาดหุ้นโดยรวม